CELEX: 42020D0014
Language: mt
Date: 2019-12-19 00:00:00
Title: Deċiżjoni (UE) 2020/14 tar-Rappreżentanti tal-Gvernijiet tal-Istati Membri, imlaqqgħin fi ħdan Il-Kunsill tad-19 ta’ Diċembru 2019 li tawtorizza lill-Kummissjoni Ewropea biex tinnegozja, f’isem l-Istati Membri, Ftehimiet ta’ Sħubija Ekonomika bejn l-Unjoni Ewropea u l-Istati Membri tagħha, minn naħa, u l-pajjiżi u r-reġjuni Afrikani, tal-Karibew u tal-Paċifiku, min-naħa l-oħra, sa fejn dawn jaqgħu taħt il-kompetenzi tal-Istati Membri

10.1.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 6/112
               
            
         DEĊIŻJONI (UE) 2020/14 TAR-RAPPREŻENTANTI TAL-GVERNIJIET TAL-ISTATI MEMBRI, IMLAQQGĦIN FI ĦDAN IL-KUNSILL
         tad-19 ta’ Diċembru 2019
         li tawtorizza lill-Kummissjoni Ewropea biex tinnegozja, f’isem l-Istati Membri, Ftehimiet ta’ Sħubija Ekonomika bejn l-Unjoni Ewropea u l-Istati Membri tagħha, minn naħa, u l-pajjiżi u r-reġjuni Afrikani, tal-Karibew u tal-Paċifiku, min-naħa l-oħra, sa fejn dawn jaqgħu taħt il-kompetenzi tal-Istati Membri
         IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA, IMLAQQGĦIN FI ĦDAN IL-KUNSILL,
         Billi:
         
                     (1)
                  
                  
                     Fis-17 ta’ Ġunju 2002, il-Kunsill awtorizza lill-Kummissjoni biex tinnegozja Ftehimiet ta’ Sħubija Ekonomika mal-pajjiżi u r-reġjuni Afrikani, tal-Karibew u tal-Paċifiku u adotta direttivi għal dawk in-negozjati.
                  
               
                     (2)
                  
                  
                     Jenħtieġ li l-Kummissjoni tkun awtorizzata biex tinnegozja, f’isem l-Istati Membri, Ftehimiet ta’ Sħubija Ekonomika bejn l-Unjoni Ewropea u l-Istati Membri tagħha, minn naħa, u l-pajjiżi u r-reġjuni Afrikani, tal-Karibew u tal-Paċifiku, min-naħa l-oħra, sa fejn dawn jaqgħu taħt il-kompetenzi tal-Istati Membri, abbażi ta’ direttivi ta’ negozjar emendati,
                  
               ADOTTAW DIN ID-DEĊIŻJONI:
         
            Artikolu 1
            
               1.   Ir-Rappreżentanti tal-Gvernijiet tal-Istati Membri b’dan jawtorizzaw lill-Kummissjoni biex tinnegozja, f’isem l-Istati Membri, Ftehimiet ta’ Sħubija Ekonomika bejn l-Unjoni Ewropea u l-Istati Membri tagħha, minn naħa, u l-pajjiżi u r-reġjuni Afrikani, tal-Karibew u tal-Paċifiku, min-naħa l-oħra, sa fejn dawn jaqgħu taħt il-kompetenzi tal-Istati Membri.
            
            
               2.   Fejn applikabbli, in-negozjati għandhom jitmexxew abbażi tad-direttivi ta’ negozjar li huma stipulati fl-addendum għad-Deċiżjoni tal-Kunsill (UE) 2020/13 (1).
            
         
         
            Artikolu 2
            L-Artikolu 1 għandu jkun mingħajr preġudizzju għal deċiżjonijiet futuri tal-Istati Membri fir-rigward tad-deżinjazzjoni tar-rappreżentanti tagħhom dwar materji li jaqgħu taħt il-kompetenzi tagħhom.
         
         
            Artikolu 3
            In-negozjati għandhom jitmexxew f’konsultazzjoni mal-Grupp ta’ Ħidma dwar l-AKP. Il-Kumitat tal-Politika Kummerċjali għandu jiġi assoċjat fir-rigward ta’ materji speċifiċi relatati mal-kummerċ.
         
         
            Artikolu 4
            Din id-Deċiżjoni hija indirizzata lill-Kummissjoni.
         
         
            Magħmul fi Brussell, id-19 ta’ Diċembru 2019.
            
               
                  Għar-rappreżentanti tal-gvernijiet tal-Istati Membri
               
               
                  Il-President
               
               K. MIKKONEN
            
         
         
            (1)  Id-Deċiżjoni tal-Kunsill (UE) 2020/13 tad-19 ta’ Diċembru 2019 li temenda d-direttivi ta’ negozjar għan-negozjati ta’ Ftehimiet ta’ Sħubija Ekonomika mal-pajjiżi u r-reġjuni Afrikani, tal-Karibew u tal-Paċifiku, sa fejn dawn jaqgħu taħt il-kompetenza tal-Unjoni (Ara paġna 101 ta’ dan il-Ġurnal Uffiċjali).